Patrick Macnee

Daniel Patrick Macnee (* 6. Februar 1922 in London, Grootbritannien; † 25. Juni 2015 in Rancho Mirage, USA) weer en engelschen Schauspeler, Filmproduzent un Snacker in Höörspelen.

Vun de Tokiekers weer Macnee faken oder fast blots mit de Rull John Steed identifizeert, den he johrelang in de bekannten Feernsehreeg The Avengers (dt.. Mit Schirm, Charme und Melone) speelt hett.

Leven 
Macnee weer de Söhn vun Daniel Macnee, de Peerd ünnerichten de – en Drinker, de dat Geld vun de Familie över’n Barg brocht hett. De Vadder güng weg vun sien Familie un Patrick Macnee is bi sien lesbisch Mudder un ehr Partnerin opwussen. Bit to sien ölvten Levensjohr weer he dwungen, en Kilt to dregen, ofschoonst de Familie in Süüdengland leven de. Wiel sien Schooltiet weer Macnee meist vun’t Eton College flagen, wieldat he dor en Kreis vun Glücksspelers optogen harr.

Patrick Macnee weer vun 1942-1956 mit Barbara Douglas verheiraadt, mit de he twee Kinner, Rupert un Jenny, harr. 1965-1969 weer he mit Katherine Woodville verheiraadt un vun 1988 bit to ehrn Dood 2008 mit Baba Majos de Nagyzsenye. Mit sien Kinner ut eerste Eh leev Macnee toletzt in Rancho Mirage un in La Jolla in Süüdkalifornien. 1959 harr he de US-amerikaansche Staatsbörgerschap annahmen.

 Wark 
Patrick Macnee hett na’n Afsluss vun de School toeerst en Tiet lang as Theaterschauspeler arbeidt un harr 1938 en eerste lütte Filmrull in Pygmalion (1938).  He kreeg bi’n Film jüst so recht de Fööt op de Eer, as sien Karriere vun’n Tweeten Weltkrieg ünnerbroken weer. He weer vun de Royal Navy intogen. Na den Krieg besoch Patrick Macnee mit en Stipendium de Webber Douglas School of Dramatic Art in London un künn sien Filmloopbahn wietermaken. Man Macnee weer nich tofreden mit dat Rullenanbott in England un güng as Filmproduzent na Kanada un in de USA. In Kanada gellt he as en Pionier vun’t Feernsehn dor.

1954 is he mit en Theatertruppe vun dat Old-Vic-Theater ut London an’n Broadway un later na Hollywood, wo he in verscheeden Feernseh- un Filmprodukschonen to sehn weer. 1959 is he na England torüchgahn, wo he dör sien Insichten in Amerika Vördeelen harr. 1960 is he Co-Produzent vun de Feernsehreeg Winston Churchill: The Valiant Years worrn.

Kort dorna kreeg he de Rull, de em rud üm de Welt bekannt un beropen maakt hett: John Steed in de Feernsehserie The Avengers, de 1961 anfüng. De eng Verbinnen to sisse Serie hett em aver teemlich to schapen maakt, as 1969 de Serie instellt worrn is, wiel he dorna kuum ne’e Anbotten kregen hett. To sien Glück weer de Serie 1976 ünner den Titel The New Avengers nee opleggt, wo he noch mol as John Steed to sehn weer – man al so en beten in de Johren kamen. (In’n Kinofilm The Avengers, de 1998 in de Kinos keem, weer he mit sien Stimm as „Invisible Jones“ ok wedder dorbi.)

In de 1980er un 1990er Johren weer he to Gast in verscheeden amerikaansch Serien as Gavilan, Empire, Thunder in Paradise un Night Man. Twüschendör hett he ok mehrere Höörböker opnahmen. En gröttere Nevenrull hett he 1985 in den James-Bond-Film A View to a Kill (dt. Im Angesicht des Todes) un noch in wietere Feernsehserien. Sien opstunns letzten Kinofilm hett he 2003 mit The Low Budget Time Machine maakt. Insgesamt hett he in mehr as 130 Film- un Feernsehprodukschonen mitspeelt.

De düütschen Synchroonstimmen vun Patrick Macnee weern ünner annern Gert Günther Hoffmann un Hans Sievers.

 Filmrullen (Utwahl) 
 Johr Titel Synchroonsnacker 1938 Pygmalion   1949 The Small Back Roomdt.: Experten aus dem Hinterzimmer   1950 The Elusive Pimperneldt.: Das dunkelrote Siegel   1951 Scroogedt.: Charles Dickens – Eine Weihnachtsgeschichte Werner Bruhns 1955 Billy Budd, Feernsehn   1956 The Battle of the River Platedt.: Panzerschiff Graf Spee Heinz Piper 1956-58 Kraft Television Theatre, Feernsehfolgen   1957 Les Girlsdt.: Die Girls Siegfried Schürenberg 1959 The Twighlight Zone, Feernsehepisooddt.: Unglaubliche Geschichten Günter Kieslich 1961-69 The Avengers, Feernsehreegdt.: Mit Schirm, Charme und Melone Holger MahlichGert Günther HoffmannHans-Werner Bussinger 1970 Incense for the Damned    1976-77 The New Avengers, Feernsehreegdt.: Mit Schirm, Charme und Melone Gert Günther Hoffmann 1977 Dead of Night, Feernsehndt.: Mit der Nacht kommt der Tod   1978-79 Battlestar Galactica, Feernsehregdt.: Kampfstern Galactica Hans Sievers (Rull)Hans Paetsch (Verteller) 1979 The Fantastic Seven, Feernsehndt.: Sieben Stuntmänner räumen auf   1980 The Sea Wolvesdt.: Die Seewölfe kommen Joachim Kerzel 1981 The Howlingdt.: Das Tier Gert Günther Hoffmann 1982 Rehearsal for Murder, Feernsehndt.: Eine Probe für den Mörder Hans Sievers 1983 The Creature Wasn’t Nicedt.: Trottel im Weltall   1983 Sweet 16dt.: Sweet Sixteen – Blutiges Inferno Gernot Duda 1985 A View to a Killdt.: Im Angesicht des Todes Gert Günther Hoffmann 1986 Club Meddt.: Crazy Weekend   1989 Masque of the Red Deathdt.: Die Maske des roten Todes   1989 Dick Francis: Blood Sport, Feernsehndt.: Entführt, kein Lösegeld   1989 Sorry, Wrong Numberdt.: Mit dem Tod verbunden   1991 Transformationsdt.: Alien Transformations Reinhard Glemnitz 1992 Waxwork II: Lost in Timedt.: Spaceshift – Waxwork 2 Reinhard Glemnitz 1997-98 Night Man, Feernsehfolgendt.: NightMan Gerhard Paul 1998 The Avengersdt.: Mit Schirm, Charme und Melone Hans Teuscher 2003 The Low Budget Time Machine  

 Utteken 
Macnee is 1983 mit den Ehrenpries vun de Golden Kamera uttekent worrn för sien Levenswark in’t Feernsehngewarf. De Academy of Science Fiction, Fantasy and Horror hett em butendem mit de goot ansehn Golden Scroll-Utteken ehrt.

 Literatur 
 Patrick Macnee: Blind in One Ear: The Avenger Returns (Autobiografie), Mercury House (1992) - ISBN 0916515850

 Patrick Macnee, Dave Rogers: The Avengers And Me (Biografie), Titan Books (2004) - ISBN 1852868015

 Websteden 

 Patrick Macnee sien Websteed (engelsch)

Kategorie:Mann
Kategorie:Börger von Grootbritannien
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1922
Kategorie:Storven 2015